ེད་ལ་སོགས་པ་དཀོན་མཆོག་གི་སྤྱན་
སྔར་མཆོད་པ་ཕུལ་ཏེ། གཅེར་བུར་ཨ་མེ་བིརླ། ང་ངན་པ། ཞེས་བརྗོད་ཅིང་ གྲོང་
ཁྱེར་གྱི་ ཧ་དེར་བྱོན་ཏེ། མེ་ཏོག་འཚོང་བ་རྣམས་ལས་བསླངས་ནས་ཕྲེང་བ་བརྒྱུས་
ཏེ་མགོ་ལ་བཏགས། ལོ་མ་དང་ལ་ཕུག་འཚོང་བ་རྣམས་ལས་བསླངས་ནས་ལ་ལ་
ཁར་བཅུག །ལ་ལ་ལག་པས་འཚགས་བྱས་སོ། ། དེ་ནས་ཆང་འཚོང་མ་དང་སྨད་
འཚོང་མའི་ཁྱིམ་དུའང་བྱོན་པས་མི་ཐམས་ཅད་ཧ་ལས་པར་གྱུར་ནས། རྔ་དང་
འཁར་རྔ་བརྡུངས་ཏེ་གནས་ནས་ཕྱུང་ཞིང་སླར་འོང་དུ་མི་འཇུག་པའི་ནང་ཁྲིམས་
བཅས་སོ། །དེའི་ཚེ་གླུ་བླངས་པ་ནི་གུད་དུ་ཤེས་པར་བྱའོ། །དེ་ནས་སངས་རྒྱས་ཀྱི་
བསྟན་པ་ལ་ཕན་པར་བྱ་བའི་ཕྱིར་དང་། འཇིག་རྟེན་པ་རྣམས་མི་མོས་པ་བཟློག་
པར་བྱ་བའི་ཕྱིར་དང༌། བདག་ཉིད་ངན་པར་ཁས་བླངས་ནས་ངན་པའི་རྟགས་
གདོན་པར་བྱ་བའི་ཕྱིར་ཝཱ་ར་ཎ་སཱིར་འགྲོ་བའི་ལམ་གངྒཱའི་དྲུང་དུ་བྱོན་ནས། ང་
ངན་པ་ཡིན་ན་ཁྱོད་ཀྱིས་ལམ་བྱིན་ཅིག་ཅེས་བརྗོད་པས་ཆུ་བོ་མར་སོང་བ་དང་ཡར་
ལོག་པའི་མཚམས་སུ་ལམ་བྱུང་ངོ་། །དེའི་ཚེ་གླུ་བླངས་པ་དང་དགེ་འདུན་རྣམས་
ཀྱིས་གྲུབ་པ་ཐོབ་པར་ཤེས་ནས་ཞབས་ལ་འཇུ་བ་ལ་སོགས་པས་བཟོད་པར་གསོལ་
བ་དང༌། བཞུགས་པར་ཞུ་བ་ཕུལ་བས་བཟོད་པར་གནང་ཞིང༌་། བཞུགས་པར་མ་
138

བླ་མ་བརྒྱུད་པ་རྒྱ་གར་པའི་ལོ་རྒྱུས་མཆན་ཅན།
གནང་ནས་ཝཱ་རཱ་ཎ་སཱིའི་ནགས་གསེབ་ཏུ་གོས་ལ་སོགས་པ་དང་བྲལ་བར་ཡུན་རིང
དུ་བཞུགས་པས་ཉི་ལྷགས་ཀྱིས་ཁྱེར་ནས་ཤིན་ཏུ་འཇིགས་པར་གྱུར་པས། ལ་ལ་མུ་
སྟེགས་པའི་རྣལ་འབྱོར་པ་ཡིན་ཟེར། ལ་ལ་སངས་རྒྱས་པའི་རྣལ་འབྱོར་པ་ཡིན་ཟེར་
རོ། །དེའི་ཚེ་དེའི་རྒྱལ་པོ་ན་རེ། འདི་མུ་སྟེགས་པ་ཡིན་ན་འོ་བརྒྱལ་བས་ནང་དུ་
སྤྱན་དྲང་དགོས། སངས་རྒྱས་པ་ཡིན་ན་ཝཱ་ར་ཎ་སཱིར་གནོད་པ་སྐྱེལ་ཉེན་ཡོད་པས་
སྐྲོད་དགོས་པས་རྟོགས་ཤིག་ཟེར་ནས་ཀུན་རྟོག་ཏུ་བཅུག་པས་མ་རྟོགས་ནས།
པོའི་དྲུང་དུ་ཁྲིད་ལ་ཤོག་ཟེར་ཏེ། ཁྲིད་ནས་འོངས་པའི་ལམ་དུ་འབུ་དང་།
རྒྱལ་
ཕྱེ་མ་
ལེབ་ལ་སོགས་པའི་སྲོག་ཆགས་མང་པོ་ཁར་བཅུག་ཀྱང་མི་རྣམས་ངན་པ་ངན་པ་
ཟེར། ཁ་ནས་སྤུར་བས་ཀྱང་དེ་སྐད་ཟེར་བས། སློབ་དཔོན་གྱིས་སྲོག་ཆགས་མང་
པོ་བསད་ཀྱང་ངན་པ་ངན་པ་ཟེར། སྲོག་ཆགས་མང་པོ་གསོས་ཀྱང་ངན་པ་ངན་པ་
ཞེས། བདག་གིས་སྤྱོད་པ་ཇི་ལྟར་བྱ་བ་མ་ཤེས་སོ་ཞེས་གསུངས་ཏེ། རྒྱལ་པོའི་དྲུང་
དུ་བྱོན་པ་དང༌། རྒྱལ་པོས་གང་ཡིན་ཡང་དང་ཡང་དུ་དྲིས་པར། ལན་ཅིའང་མ་
གསུངས་པས། རྒྱལ་པོ་ན་རེ། འདི་ལ་དབང་ཕྱུག་ཆེན་པོའི་ཡོན་ཏན་ནམ། རྟགས་
གང་ཡང་མི་འདུག་པས། རྐང་ལག་ལྕགས་སྒྲོག་གིས་སྡོམས་ལ་ཆུ་ལ་སྐྱུར་ཅིག་ཟེར་
ནས། དེ་ལྟར་བྱས་ཏེ་བསྐྱུར་བས། ཡང་རྒྱལ་པོའི་དྲུང་དུ་བྱུང་། ཡང་དང་ཡང་
དུ་དེ་ལྟར་བྱས་པས་ཡང་ལོག་གིན་བྱུང་སྟེ། དེ་ལྟ་བུའི་སྤྱོད་པས་འགྲོ་བ་རྣམས་རྡོ་
རྗེའི་ཐེག་པ་ལ་བཀོད་དོ། །དེ་ནས་ལྷོ་ཕྱོགས་སུ་བི་མེ་ས་ར་འདུལ་དུ་གཤེགས་པའི་
ལམ་ཁར་གངྒཱའི་འགྲམ་ རྒྱལ་པོ་ལི་ཧ་རའི་ཡུལ་ དུ་བྱོན་ཏེ་ཀོ་མཁན་ལ་སྒྲོལ་ཞེས་གསུང་
པས། རྔན་པ་སློངས་ཟེར་བས། ཁྱོད་ཚིམ་པར་བྱའི་ཞེས་གསུངས་ཏེ། ཆུ་བོ་འདི་
དོན་དུ་གཉེར་བ་ཡོད་དམ། མེད་ཅེས་དྲིས་པ་དང༌། འདི་ བུད་ཤིང་འཆུ་བ་ལ་སོགས་
པར་ རེས་ཆེ་བར་དོན་དུ་གཉེར། རེས་ ཆུ་འགྲམ་གྱི་ཡུལ་ཁྱེར་གྱིས་དོགས་པ་ལ་སོགས་པར་ ཆུང་
139

ས་སྐྱ་བཀའ་འབུམ། ༼མ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བར་དོན་དུ་གཉེར་བས་ཆུང་བར་འདོད་ཅེས་བརྗོད་དོ། །དེ་ནས་སློབ་དཔོན་གྱིས་
ཁྱོད་ལ་ཆུ་བོ་རང་སྦྱིན་གསུངས་ནས་སྡིགས་མཛུབ་བསྟན་པས་ཆུ་བོ་གྱེན་ལ་ལོག་
པས། དེའི་ཚེ་གངྒཱའི་འགྲམ་ན་རྩྭ་ཁྱིམ་པ་མང་པོ་ཡོད་པ་དེ་རྣམས་ནུབ་ལ་ཁད་པར་
སོང་བས་ཐམས་ཅད་འཇིགས་ཤིང་སྐྲག་པར་གྱུར་ཏེ། ཀོ་མཁན་གྱིས་འདིས་བྱས་
ཞེས་བརྗོད་པས་ཐམས་ཅད་སྐྲག་ནས་ལ་ལས་ནི་ནོར་བུ། ལ་ལས་ནི་གསེར། ལ་
ལས་ནི་དངུལ། ལ་ལས་ནི་བ་ལང་། ལ་ལས་ནི་འབྲུ། ལ་ལས་ནི་མེ་ཏོག་གི་ཕྲེང་
བ་ཕུལ་ཞིང་གསོལ་བ་བཏབ་བོ། །དེ་ནས་སེ་གོལ་གཏོགས་པས་ཆུ་བོ་སྔར་བཞིན་
བབས་ཏེ་དེའི་ཚེའང་གླུ་བླངས་སོ། །རྫས་རྣམས་ཀོ་མཁན་ལ་བྱིན་པས་མ་འདོད་
པར་བོར་ནས་ཞབས་ལ་འཇུས་ནས་རྗེས་སུ་གཟུང་བར་ཞུས་པས་གནང་སྟེ་ཕྱི་བཞིན་
འབྲངས་ པ་ཌོམྦི་ཧེ་རུ་ཀ་ སོ། །རྫས་ནི་རྩྭ་ཁྱིམས་རྣམས་རང་རང་གིས་ལོངས་སྤྱད་
དོ། །དེ་ནས་ལྷོ་ཕྱོགས་བི་མེ་ས་ར་ ན་ར་པ་ཏིའི་ཡུལ་ དང་ཉེ་བའི་གནས་ཌཱ་ཀི་ནི་པཱ་
ད་ཅེས་བྱ་བར་ཆང་འཚོང་མ་ཞིག་གི་ཁྱིམ་དུ་བྱོན་ནས་དཔོན་གཡོག་གཉིས་ཀྱིས་ཆང་
ཉོ་བྱས་པས། རིན་ཅི་ཡོད་ཟེར། ངེད་ངོམས་པར་གྱིས་དང་ཁྱོད་ཅི་འདོད་པ་སྦྱིན་
གྱི། གསུངས་པས་ཡིད་མ་ཆེས་ཏེ་ཇི་ཙམ་ན་སྟེར་ཞེས་དྲིས་པས། ཉི་གྲིབ་ཀྱི་
མཚམས་སུ་རི་མོ་རེ་མཛད་ནས་འདི་སོང་མ་ཐག་ཁྱོད་ལ་སྦྱིན་ནོ་ཞེས་གསུངས་
ཏེ། ཉི་མ་གཏེང་པར་བཅུག་ནས་ཆང་རྣམས་ཟད་པ་དང་། རིན་སློངས་བྱས་
པས། ད་དུང་ཉི་མ་མ་སོང་གསུངས། དེ་བཞིན་དུ་ཡུལ་ཁམས་བཅོ་བརྒྱད་ཀྱི་ཆང་
ཟད་པར་གསོལ་ལོ། ། དེའི་ཚེ་རྒྱལ་པོའི་དབྱུ་གུ་དང་ཆུ་ཚོད་ལ་སོགས་པའི་རྩིས་ཐམས་
ཅད་ཀྱང་འཁྱུགས། མི་རྣམས་ཀྱང་གཉིད་ཀྱིས་ར་རོ་བ་ལྟ་བུར་གྱུར། དེ་ནས་རྒྱལ་
པོས་རྣལ་འབྱོར་པས་ནུས་པ་བསྟན་པར་ཐོས་ནས་ཉི་མ་གཏང་བར་ཞུས་པས། ང་
ལ་ཆང་རིན་མེད་གསུངས། རྒྱལ་པོས་ཆང་འཚོང་མ་རྣམས་ལ་ཆང་རིན་བྱིན་པ་
140

བླ་མ་བརྒྱུད་པ་རྒྱ་གར་པའི་ལོ་རྒྱུས་མཆན་ཅན།
དང་། ཉི་མ་བཏང་བས། མཚན་ཕྱེད་དུ་གྱུར་ཏོ། །དེའི་ཚེའང་གླུ་བླངས་ཏེ་གྲགས་པ་
ཉི་མ་དང་མཉམ་པར་གྱུར་ཏོ། །དེ་ནས་ལྷོ་ཕྱོགས་ ན་ར་པ་ཏིའི་ཡུལ་ བི་མེ་ས་ར་ཞེས་
བྱ་བར་དབང་ཕྱུག་ཆེན་པོའི་ལིངྒ་འཇིག་སྡེས་བྱས་པ་ཡོད། དེའི་གནས་ན་རལ་པ་
ཅན་ལྔ་བརྒྱ་ཡོད་པའི་ཡུལ་དེ་དག་ཐམས་ཅད་ཕྱི་རོལ་པ་ཡིན་པས། དེ་རྣམས་སངས་
རྒྱས་ཀྱི་བསྟན་པ་ལ་གཟུད་པར་བཞེད་ནས་དེར་བྱོན་ཏེ། དེའི་རྒྱལ་པོ་ལ་ལེགས་
པར་སྦྱར་བའི་སྐད་ཀྱིས་བསྟོད་ར་མང་པོ་བྱས་ཏེ་བཏང་བས་རྒྱལ་པོ་མཉེས་
པས། རལ་པ་ཅན་ལྔ་བརྒྱའི་དཔོན་དུ་བཅུག་ནས་མཆོད་གནས་བྱས་ཏེ་རང་གིས་
སྒྲུབ་པ་སྙིང་པོར་མཛད་ཅིང་བཞུགས་པའི་ཚེ། ལ་ལ་ན་རེ། ལོ་བཅུ་གཉིས་ཟེར་བར། ལ་ལ་
ན་རེ། ལོ་དགུ་ཟེར་ཏེ། ལོ་གཅིག་ཙམ་རང་ཡང་མ་ལོན་གསུངས་ སློབ་དཔོན་གྱིས་བརྒྱད་སྟོང་པའི་
པུ་སྟི་ལ་མེ་ཏོག་གི་ཕྲེང་བ་ཕུལ་བ་དང་ཕྱག་བྱེད་ཀྱི། དབང་ཕྱུག་ཆེན་པོའི་ལྷ་རྟེན་
ལ་ཕྱག་མ་བྱས་པས་མི་ཐམས་ཅད་ཐེ་ཚོམ་དུ་གྱུར་ཏེ། རྒྱལ་པོ་ལ་སྨྲས་པས། རལ་
པ་ཅན་ལྔ་བརྒྱའི་དཔོན་ཡིན་པ་ལེགས་པར་སྦྱར་བའི་སྐད་ལ་ཤིན་ཏུ་མཁས་པ་ཞིག་
ལྷ་རྟེན་ལ་ཕྱག་མི་བྱེད་པ་མི་སྲིད་པས་ཁྱེད་རང་ཚོས་ཕྲག་དོག་བྱེད་པ་ཡིན་ཏེ་འོང་
ཟེར་ནས་མ་ཉན། དེ་ནས་ཡང་དང་ཡང་དུ་བསྙད་པས་རྒྱལ་པོ་ཐེ་ཚོམ་དུ་གྱུར་
ཏེ། མཆོད་གནས་རྣམས་སྤྱན་དྲངས་ནས་ཐམས་ཅད་ལྷ་རྟེན་ལ་ཕྱག་བྱེད་དགོས་
ཟེར་བར་གཞན་རྣམས་ཀྱིས་ཕྱག་བྱས་པ་དང་།
སློབ་དཔོན་པུ་སྟི་ལ་ཕྱག་བྱེད་ཀྱིན་
འདུག །རྒྱལ་པོས་ལྷ་རྟེན་ལ་ཕྱག་གྱིས་བྱས་པས།
ངས་འདི་ལ་ཕྱག་བྱར་མི་བཏུབ་
སྟེ། ལྷ་འདིས་བདག་གི་ཕྱག་མི་ཐུབ་ཅེས་གསུངས་པས། རྒྱལ་པོ་ན་རེ། འདི་འདོད་
པའི་ཁམས་ན་ཆེ་བ་ཡིན་པས་ཕྱག་འཚོལ་ཟེར། དེ་ནས་ལྷ་རྟེན་ལ། རྒྱལ་པོ་སྡིག་
ཅན་འདིས་བདག་ལ་ཕྱག་མི་འཚལ་བའི་དབང་མེད་པས། ལྷ་ཁྱོད་བཟོད་པར་བཞེས་
ཤིག་ཅེས་བརྗོད་དེ། ཐལ་མོ་གཡས་པ་དཔྲལ་བར་བཞག་ནས། ན་མོ་བུདྡྷྰ་ཡ་ཞེས་
- 141

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
བརྗོད་པས་ལྷ་རྟེན་སུམ་ཆ་ཡན་ཆད་གས། མགྲིན་པར་བཞག་ནས། ན་མོ་དྷརྨཱ་
ཡས་སུམ་གཉིས་གས། སྙིང་གར་བཞག་ནས། ན་མཿསཾ་གྷ་ཡས་ཐམས་ཅད་
གས། དེར་ཕྱོགས་བཞི་ནས་ཕྱག་བྱས་པས་ལྷ་ཚལ་པ་བཞིར་གས་སོ། །དེ་ནས་རྒྱལ་
པོ་འཁོར་དང་བཅས་པ་ཤིན་ཏུ་སྐྲག་པར་གྱུར་ནས་ཞབས་ལ་འཇུས་ཏེ་སླར་གསོ་བར་
གསོལ་བ་བཏབ་པས། ཕྱག་གིས་ལིངྒ་བསྡུས་ཏེ་སྤྱི་བོར་ཐུགས་རྗེ་ཆེན་པོའི་སྐུ་རྡོ་
ལས་བྱས་པའི་ནག་པོ་ཞིག་བཞག་ནས། འདི་ལ་ཕྱག་དང༌། མཆོད་པ་
དང༌་། བསྐོར་བ་གྱིས་ཤིག །གལ་ཏེ་ཐུགས་རྗེ་ཆེན་པོའི་སྐུ་འདི་བསལ་བའམ། ཕྱག་
དང་མཆོད་པ་མ་བྱས་ན་ལྷ་རྟེན་འཇིག་པར་འགྱུར་རོ་ཞེས་བསྒོས་ནས་ལྷོ་ཕྱོགས་སུ་
གཤེགས་པ་དང༌་། དེར་བཞུད་པའི་དུས་སུ་རལ་པ་ཅན་རྣམས་ཀྱི་ནང་ནས་གཅིག་
ཕྱིར་འབྲངས་པ་སློབ་དཔོན་ནག་པོ་པའོ། །དེར་བཞུད་པའི་ལམ་ན་ཕྱི་རོལ་པའི་ལྷ་
རྟེན་ཡོད་པ་ཐམས་ཅད་ཀྱང་བིརླ་པས་བཤིག་གིས་དོགས་ནས་རང་རང་གི་ལྷ་རྟེན་
གྱི་སྤྱི་བོར་སངས་རྒྱས་པའི་སྐུ་དང་མཆོད་རྟེན་ལ་སོགས་པ་བཞག་གོ། །དེ་ལ་
གཟིགས་པས་རང་གི་མིང་གིས་ཀྱང་སངས་རྒྱས་ཀྱི་བསྟན་པ་ལ་བྱ་བ་བྱས་པར་
དགོངས་སོ། །དེ་ནས་ལྷོ་ཕྱོགས་ཀྱི་རྒྱུད་དེ་ཉིད་ན་ལྗོན་དམར་ལས་བྱས་པའི་དབང་
ཕྱུག་ཆེན་པོའི་རྟེན་ཏཾ་པ་པྲ་ཏི་མ་བྱ་བ་ཞིག་ལ་མ་ཧེ་བརྒྱ་ཕྲག་རེ་ཙམ་བསད་ཅིང་
མཆོད་པ་བྱེད་པ་ཞིག་ཡོད་པ། དེའི་རྐང་པ་ལ་རྡོག་པ་གཅིག་བརྒྱབས་ནས། ཕར་
འདོང་གསུངས་པས། དེ་ལངས་ཏེ་ཕྱི་ལ་ཁྲིད་པ་དང༌། མུ་སྟེགས་པ་རྣམས་སྐྲག་
སྟེ་གསོལ་བ་བཏབ་པས། སློབ་དཔོན་གྱིས་མ་ཧེ་མི་གསོད་པར་འབྲས་ཆན་ལ་སོགས་
པས་མཆོད་པ་བྱེད་ན་གཞག །དེ་ལྟར་མི་བྱེད་ན་མི་འཇོག་གསུངས་པས། དེ་ལྟར་
ཁས་བླངས་ཏེ་སྐུ་སྔར་གྱི་སར་བཞག་ སྟེ་དེང་སང་གི་བར་དུ་ཡོད་ལོ་གསུང་ གོ། དེ་ནས་
ཤར་ཕྱོགས་ངོས་ན་ས་ཧ་ཛ་དེ་ཝཱི་ཞེས་བྱ་བ་རང་བྱུང་གི་ཏྲི་ཤཱུ་ལ་དང་། ལྷ་མོ་ཙཎྜི་
142-

བླ་མ་བརྒྱུད་པ་རྒྱ་གར་པའི་ལོ་རྒྱུས་མཆན་ཅན།
ཀའི་རང་བྱུང་གི་རྡོ་སྐུ་ཡོད་པ་ལ་ཕྱི་རོལ་པའི་རྣལ་འབྱོར་མ་རྣམས་ཀྱིས་མི་དེར་ཁྲིད་
པས་རང་བྱུང་གི་ཏྲི་ཤཱུ་ལ་ལྐོག་མར་ཟུག་ནས་འཆི། དེའི་ཤ་ལས་ཚོགས་ཀྱི་འཁོར་
ལོ་བྱེད་པ་ཡོད་པ་དེའི་སར་སློབ་དཔོན་པ་དཔོན་གཡོག་གསུམ་གྱིས་བྱོན་པ་
དང༌། རྣལ་འབྱོར་མ་རྣམས་བཟའ་བར་འདོད་ནས་ཚོགས་ཁང་གི་ནང་དུ་བོས་པས་
སློབ་དཔོན་གྱིས་གཡོག་པོ་གཉིས་ལ་དབུགས་ཕྱིར་རྒྱུར་མ་གཞུག་པར་ནང་དུ་སྡོམས་
ལ་སྡོད་ཅིག་གསུངས་ནས། སློབ་དཔོན་ཉིད་ནང་དུ་བྱོན་པ་དང༌་། རྣལ་འབྱོར་མ་
དེ་རྣམས་ན་རེ། ཁྱོད་ཀྱི་གྲོགས་པོ་གཉིས་པོ་གར་སོང་ཟེར། ཕྱི་རོལ་ན་འདུག་
གསུངས་པས། ཚུར་ཁུག་ཟེར། དེ་ཁྱེད་རང་ཁུག་གསུངས་པས།
ཁོང་གིས་བོས་
པ་དང་སྐད་མེད། མཛུ་གུ་སུག་བྱས་པའི་ཤུལ་ན་ཚུར་དབུགས་ངན་སུར་སུར། དྲི་
ཆེན་འབུར་འབུར་བྱུང་བས་འདི་རུལ་ནས་འདུག་ཟེར་ཞིང་ལོག་པ་དང༌། ཏྲི་ཤཱུ་ལ་
དེ་འདར་ཡེད་ཡེད་འདུག་པ་དང༌། སློབ་དཔོན་གྱིས་ཐལ་མོ་གཅིག་བརྡབས་པས་
དེ་ཕྱེ་མར་སིལ་གྱིས་སོང་ངོ་། ། དེ་ནས་ལྷ་མོ་ཙཎྜི་ཀའི་སྐུ་དེ་སར་སར་འདུག་པ་ལ་
སྤྱི་བོར་ཐལ་མོ་ཞིག་བརྒྱབས་ཏེ་མགོ་བོ་སྙིང་གའི་བར་དུ་བཙངས། རྣ་བ་ནས་བཟུང་
ནས་སྤྱི་བོར་མཆོད་རྟེན་ཞིག་བཞག་པས་རྣལ་འབྱོར་མ་ཐམས་ཅད་ཀྱང་བརྒྱལ་བར་
གྱུར་ཏོ། །དེ་ནས་བརྒྱལ་བ་སངས་པ་དང་། རྣལ་འབྱོར་མ་རྣམས་ན་རེ། ཁྱེད་
ནང་པ་སངས་རྒྱས་པ་སྙིང་རྗེ་ཆེ་བ་ཡིན་ན་འདི་ལྟ་བུ་བྱེད་པ་ཟེར་བ་ལ། སེམས་
ཅན་བསད་པའི་ཤ་དང་ཁྲག་དྲོན་མོས་མཆོད་པ་མ་བྱེད་བྱས་པས། དེ་རྣམས་ཀྱིས
སློབ་དཔོན་གྱི་ཞབས་ལ་ཕྱག་འཚལ་ཞིང་སྐྱབས་སུ་སོང་ནས་སངས་རྒྱས་པའི་རྣལ་
འབྱོར་མར་གྱུར་ཏེ། དེའི་ཚེ་ཀོ་མཁན་དེ་རྒྱུད་བྱིན་གྱིས་བརླབས་ཤིང་གདམས་ངག་
རྫོགས་པར་བསྟན་པས་བདག་ཉིད་དང་ནུས་པ་མཉམ་པར་གྱུར་ནས། ཤར་ཕྱོགས
ཀྱི་མུ་སྟེགས་ཀྱི་རྒྱལ་པོ་དེ་ཧ་ར་ཞེས་བྱ་བ་འདུལ་དུ་བཏང་ངོ་། ། དེའི་ཚེ་གྲུབ་ཐོབ་
-143-

ས་སྐྱ་བཀའ་འབུམ། ༼མ༽ རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་ལྔ་པ།
ཆེན་པོ་ནུས་པ་མཐར་ཐུག་པར་གྲགས་སོ། །ལྷོ་ཕྱོགས་ནས་འོངས་པའི་རལ་པ་ཅན་
ཞིག་ཕྱིར་འབྲངས་ནས་འོངས་པ་དེ་དང་དཔོན་སློབ་གཉིས་ཀྱིས་ཁཪྵ་པཱ་ཎིར་བྱོན་
ནས་བསྐོར་བ་མང་དུ་མཛད་དེ། དང་པོ་རབ་ཏུ་བྱུང་བ་ནས་བཟུང་ནས་ས་ཧ་ཛ་
དེ་ཝཱི་བཏུལ་བའི་བར་དུ་ངས་འདི་ལྟ་བུ་བྱས་ཞེས་ཐུགས་རྗེ་ཆེན་པོའི་སྤྱན་སྔར་སངས་
རྒྱས་ཀྱི་བསྟན་པ་ལ་བྱ་བ་བྱས་པའི་རྟོགས་པ་ཕུལ་བ་དང༌། རིགས་ཀྱི་བུ་ཁྱོད་ཀྱི་
ནུས་པས་ནི་རི་རབ་ཀྱང་ཐལ་བར་རློག་པར་ནུས་ཏེ། སེམས་ཅན་ལས་སྣ་ཚོགས་པ་
ཡིན་པས་སངས་རྒྱས་ཀྱིས་ཀྱང་གདུལ་བར་དཀའ་བའི་ཕྱིར་ཁྱོད་ཀྱིས་སེམས་ཅན་ལ་
འདི་ལྟ་བུའི་གནོད་པ་མ་བྱེད་པར་སེམས་ཅན་ཐམས་ཅད་ལ་སྙིང་རྗེ་ཆེན་པོ་སྐྱེད་
ཅིག་གསུངས་སོ། །དེ་ནས་སློབ་དཔོན་གྱིས་གཞན་མི་བྱེད། ནུབ་ཕྱོགས་ཀྱི་སོ་བ་
ནཱ་ཐ་ན་རང་བྱུང་གི་རྡོ་ལ་དབང་ཕྱུག་ཆེན་པོའི་ལིངྒ་ཡོད་ལ་དེ་ལ་དུས་རེ་ལ་ར་དང་
མ་ཧེ་སྟོང་ཕྲག་རེ་རེ་བསད་ནས་མཆོད་པར་བྱེད་པ་ཡོད་པས་སེམས་ཅན་དེ་རྣམས་
ཀྱི་སྲོག་བསྐྱབ་པའི་ཕྱིར་དེ་འདུལ། དེ་ནས་ཐུགས་རྗེ་ཆེན་པོའི་བཀའ་བཞིན་བགྱིད་
དོ་ཞེས་བརྗོད་པས། འོ་ན། རྟེན་མ་བཤིག་པར་ཐབས་ལ་མཁས་པས་ཐུལ་གསུངས་
པར། དཔོན་གཡོག་གཉིས་ཀྱིས་སངས་རྒྱས་ཀྱི་རྟེན་མང་པོ་ལ་ཕྱག་དང་བསྐོར་བ་
མཛད་དེ་ནུབ་ཕྱོགས་སུ་བྱོན་པ་དང༌་། དབང་ཕྱུག་གིས་སློབ་དཔོན་བྱོན་པར་ཤེས་
ཚངས་རྟགས་
ཏེ་བྲམ་ཟེ་གཉིས་ཁྲི་སྙན་ས་ལེའི་པགས་པ་གཉིས་ཀྱིས་སྨད་བཀྲིས།
རྩྭ་ཀུ་ཤ་རྣ་བའི་གོང་དུ་གཟིར་ཏེ་སྔོན་བསུར་འོངས་བ་དང་ཕྲད་དོ། །དེ་ནས་བྲམ་
ཟེས་ལམ་བཀ